**2 Petru 3 Amăgitorii au sosit, treziți-vă!**

Scopul scrierii este acela de a ne trezi( a stimula, a ne scutura) mintea sănătoasă prin avertizări noi, cu privire la ceea ce se întâmplă. Efes.5:14. Să nu adormim pe cale, fraților. Ținta principală a învățătorilor mincinoși sunt copiii în credință. Trebuie să fim ținuți treji mereu. De aceea ni se vorbește despre profețiile făcute în VT.

Mai întâi reîmprospătați-vă mereu și mereu mințile cu învățătura de la izvor. Iuda 17 scrie cu privire la porunca Domnului și la scrierile proorocilor. 2 Tim.3:16,17 ne vorbește despre ceea ce s-a scris deja. Nu avem nevoie de revelații noi cu privire la Scripturi, ci la scrierile proorocilor Sfintelor Scripturi.

Fraților, sunteți siguri că sunteți mântuiți, sunteți născuți din nou? Așteptați venirea Domnului să ne ia acasă? Să ne amintim de Iuda care a umblat 3,5 ani cu Domnul, dar Domnul nu era cu el, și a sfârșit viața într-un mod rușinos.

Dragii mei, sa ne întărim chemarea și alegerea noastră. 2 Petru 1:10, Romani 13:11-14

Să nu cumva să ne amăgim că lucrăm pentru Domnul, dar inima noastră să nu-I fie predată în întregime.

Hristos este ”Adevărul”, Ioan 14:6 și toți cei ce-L urmează devin niște oameni liberi cu adevărat, nu continuă viața lor ca robi ai vreunui păcat. Apostații sunt mincinoși, după cum am văzut, și cei ce-i urmează, nu știu unde merg, pentru că întunericul le-a orbit ochii.

-batjocoritorii trăiesc printre noi, spuneam în cap.2. Ei nu sunt orice fel de batjocoritori, ci *plini* de batjocură. Cum îi recunoaștem: trăiesc după poftele lor, poftele le sunt dumnezeul lor, fac ce vor ei, nu au nici un dumnezeu. Biblia a început deja să nu mai aibe greutate, și să fie considerată o carte depășită, plină de basme și de povești neadevărate. Satan atacă puternic temelia adevărului, și oferă în schimb plăceri celor ce nu vor să creadă că exisă Dumnezeu Creatorul tuturor lucrurilor și care are tot dreptul să tragă pe oricine la judecată.

Ce atacă aceștia? Revenirea Domnului. Dar de ce tocmai aceasta?

Pentru că știu că Domnul va veni să aducă judecata lor, și de aceea o atacă, se tem de ea. Iuda 14,15.

Ideea de revenirea Domnului nu le aparține doar apostolilor, ci Însuși Domnului Isus Hristos. Domnul Isus a vorbit de spre ziua aceea, Matei 24-25, ap.Pavel în 1 Tes.5, 2 Tes.1-2, Ioan în Apocalipsa 6-19.

Ceea ce spun ei de fapt este: „Voi, creştinii, ne-aţi tot ameninţat cu groaznica judecată ce se va abate asupra pământului. Astfel ne spuneţi că Dumnezeu va interveni în istorie, că-i va pedepsi pe cei răi şi că va distruge pământul. Toate astea nu sunt însă decât nişte bazaconii. Nu avem de ce să ne temem. Putem trăi cum poftim. Nu există nici o dovadă că Dumnezeu a intervenit vreodată în istorie. Prin urmare, ce ne-ar face să credem că o va face vreodată?"

Aceştia trăiesc pentru ziua de azi: „Să mâncăm şi să bem” (1 Corinteni 15.32). Cu privire la ziua de mâine ei spun: „Ziua de mâine va fi ca aceasta, ba încă şi mai mult” (Isaia 56.12). Ei refuză să privească viitorul conform revelaţiei Scripturii, deoarece nu vor să ştie ce a avut loc în trecut. Generaţiile anterioare au dispărut, spun ei, şi nimic nu s-a schimbat în derularea evenimentelor, nimic nu s-a mişcat prin cimitire (versetul 4); lumea a rămas aşa cum a fost la început.

Domnul nu întârzie pentru că nu ar putea rezolva totul într-o clipă, pentru că El poate face totul într-o zi, dar deși nu înțelegem prea mult din planul Lui, știm că El are un plan și toate se desfășoară conform planului Său.

Cap 3 este o discuție cu acești batjocoitori, cu cei ce neagă pe Hristos și judecata acestei lumi rele. Argumentele batjocoritorilor sunt că lumea aceasta durează de milioane de ani, conform cu învățăturile mincinoase ale evoluționiștilor, și așa va fi întotdeauna.

Ne sunt date câteva argumente ale acestor batjocoritori:

1. v.3,4. *Argumentul prin ridiculizare*, prin intimidare, prin dispreț, emoțional, nu rațional. Ei vin acum la noi pe fondul nepăsării cu privire la reîntoarcerea Lui Hristos. Apostolii de la început au crezut cu ardoare și au vestit revenirea iminentă a Domnului, dar în timp parcă acest subiect este din ce în ce mai puțin abordat. De aceea, batjocoritorii strigă cu putere, și caută să saboteze subiectul revenirii Domnului, sabotează învățătura sănătoasă. Iuda 17-19

”Unde este făgăduința venirii Lui? Căci de când au adormit părinții noștri...”. Cine sunt părinții lor? Nu se referă la patriarhii din VT. sau la învățătura lor, ci la părinții lor care i-a născut, și care acum ”dorm” în cimitire: Darwin, Stalin, Hitler, copiii lui Satan, părinți care au învățat că nu va exista nici o judecată, și că totul este la fel de la creație. Nici o grijă, lăsați că totul o să fie bine.Vedem noi când vom ajunge acolo....zic asta pentru că aleg să nu creadă.

2. *Argument prin imoralitate*. Pofta=epithumia-dorințe rele sunt cele ce-i motivează să batjocorească, patima. 2 Petru 2:2,10,12,13,14,18,19,22. Acești oameni nu neagă revenirea Domnului din alte motive, ci neagă pentru că asta se potrivește de minune cu imoralitatea lor. Dacă privești cu atenție în viața acestor oameni vei descoperi o viață murdară, coruptă până-n măduva oaselor.

Argumente date de Petru din VT. ca răspuns la acesti batjocritori:

1. Creația prin Cuvântul Lui Dumnezeu.
2. Potopul care este un eveniment real și dovedit.

Pământul a avut un început, și din pricina nelegiuirii acelor oameni, a venit pedeapsa.v.6”înecată”-cataclism.

1. La fel se va întâmpla la vremea sfârșitului.v.7 Cerurile și pământul de

acum sunt păzite și păstrate prin acelaș Cuvânt.

Pământul în starea actuală nu este veşnic; batjocoritorii gândesc că materia este veşnică. Pentru credincioşi Cuvântul este veşnic (1 Petru 1.25), şi acest Cuvânt va sta la sfârşit (versetul 7). Aşa cum lumea a fost scoasă din nimic (Evrei 11.3), tot aşa „elementele, arzând cu căldură, vor fi descompuse” (versetul 10). Cine face voia Lui Dumnezeu va rămâne în veac. Cel neprihănit va trăi prin credință, el nu va muri.

Dumnezeu a făgăduit, că lumea nu va mai fi nimicită prin potop (Geneza 9.11; Isaia 54.9). Deci întreaga creaţie materială „arzând, va fi descompusă” deodată la porunca Domnului atotputernic.

Ziua Domnului se va termina cu judecata asupra necredincioşilor, care vor învia pentru moartea veşnică (1 Corinteni 15.24; Apocalipsa 20.11-15). Apoi va începe ziua lui Dumnezeu (versetul 12).

Oricât ar părea de mult că omul va declanșa un război atomic mondial și că așa ar fi sfârșitul, Domnul Dumnezeu va declanșa focul, nu omul, pentru că nu omul va avea ultimul cuvânt, ci Dumnezeu. Isaia 13:10,11; 24:18-23; 34:1-4; 64:1-4.

v.9 ”*are o îndelungă răbdare*” Dumnezeu are o capacitate fantastic de mare de a stoca mânia Lui sfântă, îndreptățită, și într-o zi stabilită, hotărâtă, îi va da drumul peste lumea întreagă. El are o răbdare de neînțeles față de cei ce-L batjocoresc, și îl disprețuiesc și care înșeală pe alții, și care trăiesc în plăceri și pofte ziua în amiaza mare, dar și când se va dezlănțui mânia lui, va fi vai.

El are o îndelungă răbdare pentru noi, pentru că mai are oameni care doresc să se pocăiască, care vor să se recunoască și să fie mântuiți. El dorește ca nici un om să piară, El îi vrea pe toți, dar nu toți îl vor, dar El astăzi încă are răbdare, și ne arată semne: se înmulțesc batjocoritorii, cei cărora le place destrăbălarea, și ne urăsc de moarte pe noi cei ce nu alergăm împreună cu ei la acelaș potop de desfrâu, și ne batjocoresc. Atenție că nu mai este mult și Cel ce vine va veni și nu va zăbovi.

v.10 Ziua Domnului însă va veni pe neașteptate, indiferent cât de mult o vor nega ei, la fel ca potopul. Nu l-au crezut, dar asta nu a împiedicat potopul să vină și să-i nimicească. Is.13:6; Jeremia 46:10; Amos 5:18.

Noi nu așteptăm ziua Domnului, ci pe Domnul acelei zile, pe Tata să vină să ne ia acasă din pribegie, de acolo de unde am fost atât de urâți și de respinși. Maranata, Domnul nostru vine.

Credinciosul fidel se află deci în aşteptarea sfinţitoare a acestei stări de desăvârşire (Evrei 11.40). El doreşte să fie găsit fără vină înaintea lui Dumnezeu. Noi suntem deja sfinţi şi fără pată înaintea Lui în Hristos (Efeseni 1.4; Coloseni 1.22), dar umblarea noastră trebuie să corespundă acestei poziţii (versetul 14; Filipeni 2.15). Această curăţie în umblarea noastră poate fi realizată numai în relaţii de pace în principal cu fraţii noştri de credinţă, aşa cum apostolul dă de înţeles. Să ne gândim la ziua în care noi toţi, copiii lui Dumnezeu, vom fi arătaţi „înaintea gloriei Sale fără vină, cu mare bucurie” (Iuda 24). Să trăim deja astăzi în Duhul această zi!

Apostolul aminteşte încă o dată de faptul că „îndelunga-răbdare a Domnului nostru [înseamnă] mântuire” (versetele 9,15). Fiecare zi de har este o zi a mântuirii pentru multe suflete – aşa trebuie s-o considerăm noi. Epistola către Evrei vorbeşte credincioşilor iudei despre „o mântuire aşa de mare” (Evrei 2.3) şi îi îndeamnă la răbdare. În toate epistolele sale apostolul Pavel vesteşte Evanghelia mântuirii, care înainte de toate este Evanghelia harului lui Dumnezeu (Efes. 1.13; Fapte. 20.24).

Să remarcăm forma plină de dragoste cu care Petru vorbeşte despre Pavel! El nu-i ia în nume de rău mustrarea care i-a făcut-o în Antiohia (Galateni 2.11), ci îl numeşte „preaiubitul nostru frate” (versetul 15). El recunoaşte în scrierile lui înţelepciunea lui Dumnezeu, care i-a fost dată, şi inspiraţia epistolelor sale, pe care el le aşează pe treapta „celorlalte Scripturi”. Dumnezeu a considerat că este bine, să ne confirme prin pana unui alt apostol, că scrierile lui Pavel conţinute în canonul Bibliei reprezintă o parte componentă esenţială a Cuvântului lui Dumnezeu viu şi care rămâne.

Desigur în aceste scrieri sunt lucruri greu de înţeles, spune Petru. Dar Duhul lui Dumnezeu luminează duhul omului care se aşează în lumina Sa (1 Corinteni 2.9-16). În această atitudine a duhului, omul temător de Dumnezeu crede acest Cuvânt şi îl transpune în practică. Toţi cei care Îl citesc, dar nu intenţionează să se supună Lui, rămân „neştiutori”. Ei sucesc Scriptura, în timp ce pretind că o interpretează.

Ei vor fi nimiciţi prin Cuvânt (versetul 16; Ioan 12.48; Apocalipsa 19.13).

În această a doua epistolă apostolul Petru dă „mai înainte” o descriere profetică a necredinţei şi stricăciunii din ultimele zile ale creştinismului. Cel credincios scapă de această stricăciune printr-o viaţă de credinţă, de temere de Dumnezeu, de îndelungă-răbdare şi dragoste. Însă el trebuie să fie permanent veghetor şi să se împotrivească, ca să nu se lase abătut „de rătăcirea celor nelegiuiţi”, deci prin înşelătoria oamenilor fără credinţă. El nu se lasă intimidat nici de batjocura adepţilor materialismului ai unei religii bazată pe forme.

Evlavia celor credincioşi se opune păcătoşeniei acelor oameni (versetul 7). El se hrăneşte din Isus Hristos, pe care el L-a cunoscut în harul Său (versetul 18). Această cunoaştere îl întăreşte şi îl stimulează în creşterea lui spirituală (1 Petru 2.2).

Ea îl apără de rătăciri şi întinări (2 Petru 1.2,3,8; 2.20). *Harul și cunoașterea* Domnului este ultimul cuvânt-cheie al apostolului. El este suficient pentru credincios în împrejurările actuale pline de încercări, Harul și Cunoașterea Domnului și Mântuitorului nostru Isus Hristos.

Creșterea spirituală este o temă din acest ultim verset pe care îl vom studia cu o altă ocazie. Amin!